Kort før transfervinduet lukkede onsdag, slog Frederikshavn White Hawks kløerne i to nye spillere. Sebastian Bergholt og Jon Lee-Olsen er blevet hentet fra Rødovre på en kontrakt, der gælder for resten af sæsonen. Lee-Olsen kommer ind på holdet som reservemålmand for Thomas Lillie i stedet for Christian Larsen. Klubben forventer nemlig ikke, at Larsen bliver klar til slutspillet. Sebastian Bergholt skal styrke White Hawks på back-siden. Han får trøje nummer 13, mens Jon Lee Olsen får nummer 37. Det skriver Frederikshavn White Hawks i en pressemeddelelse på sin hjemmeside .

Opsummering:
Sebastian Bergholt og Jon Lee-Olsen er nye mænd i ishockeytruppen i Frederikshavn.